GiliGold/VAD_KnessetCorpus huggingface dataset:
אייל זנרג: אם זה קרה זה אומר שהשר נתן דעתו והחליט שבדיון המסוים הזה ההתנהלות מול הכנסת היא כזו שהוא יכול לבוא ולייצג, ואם השר מוסר מידע חלקי, הכנסת יכולה להתעקש מידע מלא.
אייל זנרג: אבל לאן שחותרים, לא משנה איך נכנה את זה, זה לעשות סוג של חקירה נגדית ועימות בין גרסת השר לבין גרסת כל עובדיו בוועדה.
אייל זנרג: לשם מגיעים, אני לא רואה שום תוצאה אחרת שאתם רוצים להגיע אליה.
יריב לוין: אני שואל עוד פעם: עימות בין גרסת השר לבין גרסת עובדיו באיזה היבט?
יריב לוין: אני מסכים שזה לא יכול להיות רחב ופתוח ללא גבול.
יריב לוין: מצד שני, בשאלות העובדתיות שנוגעות למה שהיה בשטח או מה הבין האיש שהיה בשטח – פה אין עימות.
יריב לוין: פה צריך לשמוע את הבן-אדם ולדעת מכלי ראשון מה קרה.
אייל זנרג: למה צריך לדעת מכלי ראשון?
אייל זנרג: עם כל הכבוד לוועדת הכנסת - - -
יריב לוין: מכיוון שהשר מופיע פה וכל פעם הוא אומר שהוא לא יודע.
אייל זנרג: אז אפשר לבקש מהשר שיבצע תחקיר וימסור לוועדה מה ידע הסרן בשטח, אבל השר ימסור את מה שהסרן בשטח ידע.
אייל זנרג: זה לא טריבונל, זו ועדה של כנסת.
אריה אלדד: אסביר לך מה קורה - הנושא מתמסמס, כי הוא אומר: אני אבדוק, אחזור אליכם.
אריה אלדד: אנחנו מזמנים דיון, לוחות הזמנים של כולם עמוסים ואז הדיון נקבע לעוד שלושה וחצי שבועות, ובאותו יום יש תרגיל והוא לא מגיע והוא שולח את סגנו, וההוא לא ידע.
אריה אלדד: ממסמסים במכוון – אני אומר לך, במכוון, לא בטעות - זה שהיה בדיון הקודם לא בא לדיון השני, וכולם אנשים נורא עסוקים אבל ברור לך לגמרי שאחרי חצי שנה היו כבר רים הרבה יותר דחופים והרבה יותר קשים, ואנחנו לא עושים ביקורת אמיתית.
אריה אלדד: ואז יש מלחמה ואנחנו לא מבינים למה המערכת לא פועלת, למה המערכות, ששנים חיינו בהרגשה שהן בסדר, לא פועלות, יש שריפה וזה לא פועל – כי באמת לא נותנים לנו לבקר בזמן אמיתי, בלוח זמנים ריאלי, ממסמסים.
אריה אלדד: הטכניקה הזאת באמת מטריפה את הדעת, אבל היא פועלת והיא כלי עבודה עיקרי של ממשלה.
אריה אלדד: לא בארץ, זה בארץ רחוקה, זה במקומות אחרים הזויים, זה בכלל במסגרת שבוע הספר העברי במדור מדע בדיוני...
אריה אלדד: אני אומר לך, ממסמסים ומטייחים כל הזמן ולכן מרוקנים את הכנסת מהיכולת שלה, שהיא חשובה נורא למדינת ישראל.
אריה אלדד: אז כולם מסכימים עם הסיסמה, אבל כשזה יורד לביצוע – אל תפריעו לנו.
אייל זנרג: אני, כמובן, לא יכול להסכים שהנחת העבודה היא שכך פועלת הממשלה.
אייל זנרג: אני גם מציע גם לכנסת, כשהיא בוחנת את הסוגיה ודנה בה עכשיו, לא לצאת מנקודת הנחה שסמכות הפיקוח לא ממצה את עצמה בגלל שהממשלה גוררת רגליים בקביעת ישיבות וממציאה טיעונים, כך שהדיון נדחה.
יריב לוין: לא, לא, לא רק.
אייל זנרג: זה מה שנאמר פה כרגע.
אייל זנרג: אם לכנסת חשוב משהו, ואנחנו רואים רים שחשובים לחברי הכנסת, ואני מכיר את זה משני הצדדים.
אייל זנרג: מזמנים אותי לישיבה ואומרים לי: בעוד שבוע תהיה עוד שבוע, ושבוע אחר כך תהיה עוד ישיבה ולא מרפים.
אייל זנרג: אז אם לוועדת כנסת זה חשוב, השר יבוא וימסור מידע בעוד שבוע ובעוד שבוע ולא צריך לערבב בין הבעיות כי זה יוצר תוצר לא מוצלח.
אייל זנרג: אם זו שאלה עקרונית של מי יתייצב פה, זו שאלה אחת.
אייל זנרג: אם הבעיה היא שהשר יתייצב אבל הישיבה הבאה תהיה בעוד שלושה חודשים – לדעתי, אנחנו קצת מטשטשים את הקשיים.
אריה אלדד: אתה רוצה שאני אביא לך קטעי פרוטוקול שהשר אומר:
אריה אלדד: אתם לא יכולים להביא אותי כל שבוע לנושא הזה?
אייל זנרג: אנחנו משלבים בעיות בצורה שלא מביאה לפתרון הנכון.
אייל זנרג: השאלה העקרונית היא מי צריך למסור ומי נותן את המדיניות.
אייל זנרג: אם הטענה היא ששר, כשהוא כבר להתייצב, אי-אפשר לקבל ממנו מידע, יש דרכים לדרוש ממנו מידע מוצלח יותר.
יריב לוין: איך אתה מתמודד עם הבעיה של הדרגים?
יריב לוין: אני רוצה את הסרן ואומרים לי: מה פתאום?
יריב לוין: שולחים לך את האלוף משנה.
יריב לוין: איך אתה מתמודד עם זה?
יריב לוין: הוא לא השר, כשאומרים לו: מה המדיניות?
יריב לוין: הוא אומר: זה לא אני, זה השר; כשאומרים לו: מה קרה בשטח?
יריב לוין: הוא אומר: זה לא אני, זה הסרן.
יריב לוין: הרי זה צחוק מהעבודה.
יריב לוין: זה לא רק הצבא, זה קורה בכל ר.
יריב לוין: הייתה בעיה בנושא וטרינרי במקום מסוים, אז מביאים לך את סמנכ"ל משרד הבריאות.
יריב לוין: אז כששואלים אותו: מה המדיניות?
יריב לוין: הוא אומר: זה סגן השר.
יריב לוין: כששואלים אותו מה קרה בשטח הוא אומר: זה אולי מנהל המחוז יודע, אבל הוא לא פה.
יריב לוין: נו, אז מה תעשה עם זה?
יריב לוין: זה קורה כל הזמן, בצורה שיטתית.
יריב לוין: לא בא לא זה שמסוגל לקבל את ההחלטה ולא זה שיודע מה קרה, אלא בא איזה מישהו באמצע.
יריב לוין: עכשיו מה תעשה עם זה?
אייל זנרג: מה שעשיתי קודם כול זה לרשום לעצמי את הנקודה הזאת.
אייל זנרג: אנחנו נברר את העניין הזה.
אייל זנרג: אגרור אותה לנקודה, שהיא מבחינתי קשה יותר, שנוח לי פחות להתמודד אתה אבל בכל זאת צריך לר עליה והיא שאלת התפקיד הפיקוחי של ועדות הכנסת, מה גבולותיו.
אייל זנרג: בחלק מהדוגמאות שמובאות כאן, הרצון לברר פרטים עובדתיים שהתרחשו באירוע מסוים על-ידי אותו סרן שעמד במחסום ביום קיץ, זה מעורר את השאלה האם זה אכן תפקידה של ועדה של הכנסת או של הכנסת לעשות ביקורת שהיא פרטנית, שהיא כמעט תחקירית.
יריב לוין: אחרת מה - - -
אייל זנרג: זה לא חלק מביקורת, זה סוג אחד.
אייל זנרג: יש מנעד רחב מאוד של עולם הביקורת, וזה לקחת את זה ממש לקצה, להגיד: הפעולה הצבאית שנעשתה, תנתחו את האירוע ונראה האם החוליה שנשלחה נשלחה כדין או לא כדין.
יריב לוין: אבל איפה עולים הכשלים?
אייל זנרג: אני מעלה את זה כשאלה, כי לדעתי זה דורש דיון.
יריב לוין: אם אקח את מה שאתה אומר אז אגיע למצב שאנחנו גם לא נדון בשריפה בכרמל, כי גם זה היה אירוע נקודתי.
יריב לוין: אבל מה לעשות שהרבה פעמים אירועים נקודתיים מציפים את הבעיה ומתוך לימוד מה קרה שם אתה מסוגל לדעת.
יריב לוין: כדי לקיים ביקורת, חלק מהביקורת זה לקיים את התחקיר הזה או איך שתקרא לו.
אייל זנרג: אני חושב שאדוני הבין למה אני מתכוון ברמת הפרטנות.
אייל זנרג: אירוע הכרמל זה אירוע, ולזמן לפה את כל השחקנים ולשאול אותם - זו שאלה אחרת.
אריה אלדד: אתה רוצה לדעת משהו על פרשת "רמדיה", חייב לר גם עם המפקחים על הכשירות של תרופה, כי אתה מקבל תשובה: הכול בסדר.
אריה אלדד: ובסוף, מתים ילדים, נשארים ילדים נכים.
אריה אלדד: אתה רוצה להבין איפה הפגם בתהליך, איפה הרשות המבצעת לא פעלה כהלכה.
אריה אלדד: אתה לא יכול להגיע לזה.
אייל זנרג: היו עוד שתי נקודות, אומר אותן רק בכותרות בשלב הזה.
אייל זנרג: נושא אחד הוא נושא הסייגים, שמבחינתנו הוא משמעותי.
אייל זנרג: ברור לכולנו שמסירת המידע לא יכולה להיות לא מוגבלת והיום יש מצב מוזר שחוק יסוד אומר שזה ייקבע בחוק והחוק לא קבע.
אייל זנרג: אנחנו נתקלים פעם אחר פעם בבעיות של הגנת פרטיות וסודיות, זה לא הבעיות שכאן אבל צריך להתייחס גם לזה.
אייל זנרג: הנקודה השניה לא חשובה בשלב הזה.
יריב לוין: ננסה להתקדם עם העניין הזה, יכול להיות שנעשה איזו חשיבה וננסה אפילו לייצר משהו ראשוני של טיוטה, עקרונות יסודות.
יריב לוין: ננסה להיר אתכם ולראות איך אנחנו מצליחים.
יריב לוין: זה לא יהיה בשבוע הבא.
אייל זנרג: אולי תנסו לחדד מה הבעיות בראייה של הוועדות השונות.
אייל זנרג: אני מבין שמשרד הביטחון יוצר בעיות בולטות, אבל כדי שנוכל למפות בצורה יותר נכונה ולא ניתן מענה למשהו שהוא אולי לא בעייתי.
יריב לוין: אני מתכבד לפתוח את ישיבת ועדת הכנסת.
יריב לוין: על סדר היום נושאים 1, 2 שהם בעצם נושא אחד: מדובר בקביעת ועדה לדיון בהצעת חוק זכויות הסטודנט (תיקון מס' 4) (התאמות עקב טיפולי פוריות, היריון, לידה, אימוץ או קבלת ילד כהורה מיועד או כהורה במשפחת אומנה), התשע"א -2011 (מ/576); ובקשתו של יושב ראש ועדת החינוך, התרבות והספורט להעברת הצעת חוק התאמות וזכויות לסטודנטית בהיריון ואחרי לידה (תיקוני חקיקה), התשע"א-2011 (פ/2877/18) של חברת הכנסת רונית תירוש מהוועדה לקידום מעמד האישה לדיון בוועדת החינוך, התרבות והספורט.
יריב לוין: אני מבין, כפי שכותב לי יושב ראש ועדת החינוך, התרבות והספורט ששתי ההצעות האלה עוסקות בעניינים שחלקם זהים כפי שמאשרת גם יושבת ראש הוועדה לקידום מעמד האישה, חברת הכנסת ציפי חוטובלי.
יריב לוין: ולאחר הידברות שהייתה בין שני יושבי הראש, כפי שאנחנו תמיד נוהגים לעשות כאן- -
יריב לוין: כן, כן, ודאי.
יריב לוין: לאחר הידברות שנעשתה בין שני יושבי הראש ועל דעת שניהם ובהסכמתם, אני מציע לוועדה להקים ועדה משותפת לוועדת החינוך, התרבות והספורט והוועדה לקידום מעמד האישה לשם דיון בשתי הצעות החוק האלה גם יחד.
יריב לוין: מטעם ועדת החינוך, התרבות והספורט יכהנו אלכס מילר כיושב ראש, רונית תירוש וזבולון אורלב- -
ציפי חוטובלי: זה יהיה רק לגבי הוועדה שלי?
יריב לוין: - - - ההרכב.
ציפי חוטובלי: חברת הכנסת אנסטסיה מיכאלי וחברת הכנסת אורית זוארץ.
יריב לוין: מטעם הוועדה לקידום מעמד האישה יכהנו חברות הכנסת: ציפי חוטובלי, אורית זוארץ ואנסטסיה מיכאלי.
ארבל אסטרחן: מי היו"ר?
יריב לוין: היו"ר הוא אלכס מילר, כפי שאמרתי קודם.
יריב לוין: אנחנו נקיים הצבעה אחת על הקמת הוועדה המשותפת והעברת החוק הממשלתי (מ/576), ואחר כך הצבעה נוספת על הבקשה להעברת החוק הפרטי.
ארבל אסטרחן: אפשר גם- - -
יריב לוין: מי בעד העברת החוק הממשלתי?
יריב לוין: הצבעה     בעד החוק הממשלתי – בעד נגד – אין נמנעים – אין החוק אושר.
יריב לוין: פה-אחד.
יריב לוין: מי בעד העברת החוק הפרטי של חברת הכנסת תירוש לדיון באותה ועדה משותפת?
יריב לוין: הצבעה     בעד החוק הפרטי – רוב נגד – אין נמנעים – אין החוק הפרטי אושר.
יריב לוין: פה אחד – אין מתנגדים, אין נמנעים.
יריב לוין: אושר, ואני מברך, חברת הכנסת חוטובלי וחבר הכנסת מילר על ההסכמה המבורכת לחוק שהוא חשוב מאוד.
אברהם מיכאלי: אם חיים כץ היה שומע את זה לא הייתם פה.
אברהם מיכאלי: 3. בקשת המדינה להקדמת הדיון בהצעת חוק התקשורת (בזק ושידורים) (תיקון מס' 50) (הגבלת תשלום והפסד הטבה בשל ביטול הסכם התקשרות), התשע"א-2011 (מ/590), לפני הקריאה הראשונה.
יריב לוין: אנחנו עוברים לנושא הבא: בקשת המדינה להקדמת הדיון בהצעת חוק התקשורת (בזק ושידורים) (תיקון מס' 50) (הגבלת תשלום והפסד הטבה בשל ביטול הסכם התקשרות), התשע"א-2011 (מ/590), לפני הקריאה הראשונה.
יריב לוין: אני מתבקש להזכיר שאני משתדל להימנע מהבאת בקשת פטור.
יריב לוין: זאת בקשת הפטור הממשלתית הראשונה שמובאת כאן לוועדה במושב הזה, אף על פי שהיו בקשות נוספות, אבל לטעמי לא היה מקום להביא אותן.
יריב לוין: הבקשה הזאת מובאת לכאן לפניכם גם מחמת המבקש שעושה הרבה דברים טובים וחשובים וצריך יהיה לעזור לו לקדם אותם וגם מחמת הנושא שהוא נושא צרכני ממדרגה ראשונה שחשוב לנסות לסיים אותו עוד במושב הזה, אם הדבר הזה יעלה בידינו.
יריב לוין: דיאנה, בבקשה, כמה מילים על מה מדובר.
דיאנה מגנאג'י: אני ראש מטה שר התקשורת.
דיאנה מגנאג'י: אני מביאה בשם השר בקשה לוועדת הכנסת לקבלת פטור מחובת הנחה להצעת חוק התקשורת הקובעת ביטול קנסות היציאה.
דיאנה מגנאג'י: לכל שוק בעלי רישיון לשידורי לוויין- -
דוד רותם: זאת הצעת חוק שעשה כחלון – גמרנו.
דוד רותם: דיאנה מגנאג'י:     	לכל שוק התקשורת הרחב הבאנו הצעת חוק שאושרה, וכיום בחברות הרט"ן צרכנים רבים נהנים מביטול קנסות היציאה ומצמצום ניכר בקנסות.
דוד רותם: צרכן שרוצה להתנתק מחברה יודע בדיוק כמה הוא צריך לשלם; יש נוסחה סדורה שאומרת – 8% כפול מספר החודשים שנותרו לסיום ההתקשרות עם החברה, כפול סכום ממוצע.
דוד רותם: לכן אנחנו רוצים להלביש את זה גם לשאר הענפים בשוק התקשורת.
דוד רותם: מכיוון שידוע לנו שבשבוע הבא הכנסת תקיים דיונים רק בהצעות חוק פרטיותו וכן לאור הפניות הרבות שמצטברות בלשכה ולאור הדרישות של צרכנים רבים שמרגישים מרומים אנחנו רוצים להקדים את הדיון ולקדם את סיום הליך החקיקה כמה שיותר מהר.
דוד רותם: אני רוצה להוסיף עוד משהו: יש הצעת חוק פרטית של חבר הכנסת אופיר אקוניס, ואם הוא רוצה להציג אותה- -
אופיר אקוניס: אם היושב ראש יתיר לי.
יריב לוין: היושב ראש גם יתיר וגם ימליץ להתחשב בחברי הכנסת שהם הרבה פעמים קטליזטור ליוזמות חשובות ולקדם את ההצעות שלהם, לפחות מצד ההצעות הממשלתיות.
אופיר אקוניס: כפי שהציגה ראש מטה שר התקשורת הגשתי בסוף דצמבר 2010 את ההצעה לביטול קנסות היציאה מ"הוט ו"יס".
דיאנה מגנאג'י: הקדמת אותנו.
אופיר אקוניס: הקדמתי את הממשלה, קלעתי לדעת גדולים.
אופיר אקוניס: אנחנו סיכמנו, משרד התקשורת ואני, שההצעות הללו מוצמדות.
אופיר אקוניס: אני לא רואה, משום-מה, את הדבר הזה מוצמד.
זאב אלקין: מי שמחליט על הצמדה זאת מזכירות הכנסת לאחר התייעצות עם הייעוץ המשפטי.
זאב אלקין: כדי לקבוע שיש פה הצמדה אתה צריך להגיש דרכם, לקבל חוות דעת ולעשות - - -
יריב לוין: זה צריך לעמוד בקריטריונים לא פשוטים.
דיאנה מגנאג'י: אם הצעת החוק דומה בתכליתה.
זאב אלקין: אם זאת לא תהיה הצמדה, אי אפשר להצמיד.
אופיר אקוניס: אצלי מדובר על ביטול מוחלט של קנסות היציאה, והממשלה מציעה פורמולה של 8%.
דוד רותם: תעביר אותה בטרומית, ואז בוועדה יצרפו.
זאב אלקין: זה משהו אחר, אני מדבר על הצמדה היום.
זאב אלקין: בנוגע להצמדה היום – רק אם הלשכה המשפטית תגיד שזה אותו דבר.
זאב אלקין: בנוסף לזה יש כאן בעיה שהיא בכלל לא רלוונטית לשולחן הזה והשאלה היא מהי העמדה של הממשלה בחוק הפרטי.
זאב אלקין: אופיר אקוניס:     	שהיא לא קבעה עדיין.
זאב אלקין: לדעתי, היא עדיין לא קבעה עמדה, וזה אומר שהיא נגד.
זאב אלקין: זאת כבר בעיה אחרת שהיא לא רלוונטית לוועדת הכנסת.
אברהם מיכאלי: איך הוא יכול להיות מוצמד?
אברהם מיכאלי: עם כל הקשיים - - - זה לא עוזר לו.
אופיר אקוניס: - - - אומר את האמת זה בסדר גמור.
דיאנה מגנאג'י: אנחנו הצענו נוסחה מכיוון שנבחנו- -
אופיר אקוניס: אתם הצעתם נוסחה וזה חיכה בוועדת השרים לחקיקה במשך חודש ימים.
יריב לוין: אופיר, אולי אנחנו נעלה את זה בישיבת הסיעה.
שלמה מולה: אני רוצה לשאול בעקבות מה שאופיר אמר – מה הבהילות?
דוד רותם: להיטיב עם העם, להוביל את - - - כמה שיותר מהר.
שלמה מולה: אז אם ככה, למה לא ללכת בכלל על החוק של אופיר?
אופיר אקוניס: מה אתה מציע, אדוני היושב ראש?
יריב לוין: המקרים שבהם יש הצדקה לתת פטורים הם לא רבים.
יריב לוין: במקרה הזה כשמדובר בהצעת חוק צרכנית ובמושב קצר, שיש לנו אינטרס ציבורי להצליח לסיים את החקיקה של החוק הזה עוד במושב הזה, לתחום את החוק לשבוע ואולי לשבועיים פירושו יהיה שלא יצליחו לסיים אותו.
יריב לוין: לכן אני בעד.
אופיר אקוניס: גם אני בעד.
אופיר אקוניס: אבל איך מצמידים את זה, ארבל?
אופיר אקוניס: איך עושים את ההצמדה הזאת?
יריב לוין: הצבעה     בעד בקשת הפטור – רוב נגד – אין נמנעים – אין בקשת הפטור אושרה.
יריב לוין: הבקשה אושרה פה אחד, אין מתנגדים, אין נמנעים.
יריב לוין: אושר, תודה רבה, הישיבה נעולה.
מאיר שטרית: אני מתכוון לפתוח את הישיבה.
מאיר שטרית: אני מאוד מצטער על זה שחברי הוועדה לא טרחו לבוא.
מאיר שטרית: אני רוצה לייחס את זה לעובדה שהיום יש ישיבות בוועדות אחרות בשעות הבוקר, אולי בגלל זה חברי הוועדה לא באו ובאו לוועדות אחרות, אבל את התירוץ הזה אני לא אקבל בעתיד.
מאיר שטרית: אני חושב שאם חברי הכנסת לא רוצים לטפל בעניין הזה, אם המצב הוא שאני אשאר לבד בתוך הוועדה הזאת, לא שאני חושש, הייתי כבר בהרבה ועדות לבד, לצערי, בהרבה חוקים שחברי כנסת עסוקים בהם, אז אני רגיל גם שחברי כנסת לפעמים לא באים לוועדות, אבל אני בהחלט אתן לזה תשומת לב ואני אומר לחברי הכנסת שאני מצפה שהם ישתתפו בדיונים בוועדה כי המטרה שלנו היא לטפל בסוגיות האלה.
מאיר שטרית: הנה מופיע חבר הכנסת זאב אלקין.
מאיר שטרית: חשוב שחברי הכנסת יהיו בדיונים, ילמדו את הנושא באמת לעומק ויקבלו החלטות בהתאם לדיונים שנקיים פה.
מאיר שטרית: כמובן הוועדה מקבלת תשומת לב רבה בעיתונות, למרות שאני רואה היום רק את צביקה זרחיה שמלווה את הוועדה והוא מוזמן לכל הישיבות, וגם אחרים.
מאיר שטרית: אני רוצה לומר לאנשי התקשורת, תפקידה של הוועדה, אני מבקש לקרוא את התפקיד של הוועדה כפי שהוא הוגדר על ידי ועדת הכנסת.
מאיר שטרית: המכתב נשלח על ידי יושב ראש ועדת הכנסת לחברי הכנסת והוא כדלקמן: 'הריני מתכבד להודיעכם כי ועדת הכנסת החליטה בישיבתה היום למנות אתכם כצוות לבחינת מכלול נושא תנאי עבודת חברי הכנסת והצוות העובד עמם, לרבות עניין דרך קביעת תנאי העבודה כאמור'.
מאיר שטרית: בראש הצוות יעמוד עבדכם הנאמן, מאיר שטרית.
מאיר שטרית: זה מה שכתוב במכתב.
מאיר שטרית: זאת אומרת מטרתה של הוועדה היא לבדוק את מכלול תנאי עבודתם של חברי הכנסת והצוות העובד עמם.
מאיר שטרית: אז אני אומר מראש, חזרתי על זה מאז שהוועדה זאת מונתה עד היום הרבה מאוד פעמים, הוועדה הזו לא תטפל בשכר חברי הכנסת, זה לא הנושא שעומד על השולחן שלנו, ואני אומר לעיתונאים, אם עיתונאים ימשיכו לכתוב דברים לא נכונים, אני אסגור את הישיבות בפני העיתונאים.
מאיר שטרית: עיתונאי שיכתוב דבר לא נכון, אני אסגור את הישיבה בפניו.
מאיר שטרית: אני מבקש לדווח דיווח אמת ולא לדווח דברים שהם פשוט לא נכונים, למרות שהודעתי עשרות פעמים לכל עיתונאי שדיבר איתי, אמרתי שהוועדה הזו לא תעסוק בשכר חברי הכנסת.
מאיר שטרית: אני רוצה לומר היום, זה לא שלא ראוי לעסוק בשכר חברי הכנסת, לדעתי בהחלט יש מקום לעסוק בשכר חברי הכנסת.
מאיר שטרית: אני למשל אומר, ואני יודע את זה, שחברי כנסת מרוויחים פחות מחלק מעובדי הכנסת, מרוויחים פחות מרוב ראשי הערים וסגניהם, מרוויחים פחות מרוב מנכ"לי החברות הממשלתיות במדינת ישראל.
מאיר שטרית: אני לא בטוח, אבל אני חושב שוועדת הכנסת, שאמורה לטפל בעניין הזה, וועדת גרונאו, אולי חובתם ותפקידם לטפל בזה, הצרה שחברי הכנסת מהווים שק חבטות וחברי הכנסת אשמים בכך כי הם עצמם מפחדים לדבר בעניין.
מאיר שטרית: אני רוצה להזכיר לחברי הכנסת ולוועדה שאני הייתי זה שטיפל בעבר בתנאי עבודתם של חברי כנסת בכמה מישורים.
מאיר שטרית: אני אחראי לכך שנפסקה עבודה נוספת של חברי כנסת, החוק שעשיתי, ששר או חבר כנסת לא יקבל הכנסה מכל מקור שהוא.
מאיר שטרית: בזמנו חברי כנסת, להזכירכם, יכלו לעבוד ולהרוויח עד 50% משכרם, לכאורה, כי בעצם מה שהסתבר הוא שיכלו חברי כנסת לעבוד בתור עורכי דין, רואי חשבון, יועצים כלכליים, דירקטורים בחברות, לדעתי תוך ניגוד אינטרסים חריף ביותר, כאשר בפועל הרוויחו לפעמים מיליונים.
מאיר שטרית: חברי כנסת שהיו עורכי דין והיה להם משרד עורכי דין הרוויחו בעצם מיליונים, הכסף נכנס למשרד, והיו חברי כנסת שמשכו בדיוק על הפרוטה את ה-50% מהמשכורת.
מאיר שטרית: שאלתי אחד מהם, אולי תסביר לי איך אתה מצליח להרוויח בדיוק על הפרוטה 50% מהמשכורת?
מאיר שטרית: אז הוא אמר, 'מה זאת אומרת?
מאיר שטרית: הכסף נכנס למשרד, אני מושך מהמשרד את הסכום הזה, הכסף מגיע למשרד בסופו של דבר'.
מאיר שטרית: ראיתי בזה ניגוד אינטרסים חמור וחשבתי שהחבר'ה האלה עשו, לדעתי, מהכנסת חלטורה.
מאיר שטרית: הדבר המרכזי היה להשתמש בכנסת כמנוף לצד העסקי שלהם ואני חשבתי גם שיש ניגוד אינטרסים מאוד חריף בין עבודתם של חברי הכנסת בחוץ לבין הכנסת.
מאיר שטרית: הם בעצם ייצגו פה אינטרסים זרים, בעיניי.
מאיר שטרית: לכן אז בזמנו החוק שלי קבע שאסור לחבר כנסת לקבל הכנסה מכל מקור שהוא, אסור לו למלא שום תפקיד נוסף, לא ראש עיר, לא חבר מועצה.
מאיר שטרית: אני אומר את זה כמי שהיה ראש עיר וחבר כנסת שבע שנים, וחבריי בליכוד הלכו להרוג אותי על זה, כי אמרו 'טעית, אז למה אתה מפסיק?' אמרתי 'כי זה לא טוב, אני דווקא מעיד שזה לא טוב'.
מאיר שטרית: כי בניגוד אינטרסים בין העירייה לכנסת, אני תמיד נתתי עדיפות לעירייה ולא לכנסת, וזה פוגע בעבודתי כחבר כנסת ולכן זה לא נכון.
מאיר שטרית: ונאלצו חברי כנסת שהיו גם ראשי ערים להתפטר.
מאיר שטרית: בגלל החוק הזה התפטרו ראשי ערים מהכנסת, אלה שבחרו להישאר בעיריות.
מאיר שטרית: אולמרט הצטרך להתפטר מהכנסת, בזמנו.
מאיר שטרית: פיני בדש החליט לוותר על הכנסת ולהמשיך להיות ראש מועצה בעומר, ועוד רבים אחרים שהיו צריכים להחליט, או כנסת, או עירייה, ולא דבר אחר.
מאיר שטרית: גם לא חברי מועצה, גם לא יושב ראש הסתדרות, גם לא חברי הסתדרות.
מאיר שטרית: כל התפקידים האפשריים בוטלו.
מאיר שטרית: לצערי, אני אומר היסטורית, למען הפרוטוקול, אחרי שהחוק שלי, שאסר גם על יושב ראש ההסתדרות להיות חבר כנסת, עבר, עקפו אותי והגישו חוק חדש, עם שירקעס בזמנו בין העבודה לליכוד, בין עמיר פרץ לבין הירשזון, שהיה יושב ראש הסתדרות העובדים הלאומית, הם העבירו חוק שפטר את יושב ראש ההסתדרות מהחוק הזה ואפשרו לו להיות.
מאיר שטרית: אני הזהרתי אז, 'אתם עושים טעות, אתם עוד תאכלו את האצבעות', כפי שבאמת קרה.
מאיר שטרית: קדנציה אחת לאחר מכן הוגש חוק שתיקן את התיקון מחדש והחזיר את האיסור שיושב ראש ההסתדרות לא יכול להיות חבר כנסת ואני חושב שזה דבר נכון.
מאיר שטרית: שוב, כי יש פה ניגוד אינטרסים חריף.
מאיר שטרית: אבל באותו חוק, להזכיר לכם, אני העליתי את שכר חברי הכנסת ב-33%.
מאיר שטרית: אני לא חששתי לעשות את זה כי חשבתי שנכון לעשות את זה.
מאיר שטרית: יותר טוב שירוויחו עוד 33% מאשר עוד 50% בחוץ ועוד מאות אחוזים בדבר שהוא לא מדווח בכלל לכנסת.
מאיר שטרית: אני דאגתי לזה שתהיה לשכה פרלמנטרית, תקציב לקשר עם הציבור.
מאיר שטרית: אלה נושאים שאני העליתי אותם בוועדה, וועדת הכנסת אישרה אותם בזמנו כמעט פה אחד, לא היתה שום התנגדות לעניין הזה וגם לא ראיתי שזה עורר סערה גדולה, למרות שגם אז ביקרו בעיתונים את חברי הכנסת.
מאיר שטרית: אז מאה אחוז, יש כאלה שרוצים שחבר כנסת יהיה נטול אמצעים, נטול יכולת, נטול אפשרות פעולה מול הממשלה.
מאיר שטרית: יש כאלה שחושבים שזה הכי טוב, חברי כנסת שיהיו יס-מנים ויצביעו בעד או נגד ושלום על ישראל ושלא יתעסקו יותר מדי בנתונים.
מאיר שטרית: אני אומר בצער, ואני אומר את זה במלוא הצער, ומותר לי לומר את זה כי היום נדמה לי שאני חבר הכנסת הכי ותיק בכנסת, מ-81' אני הכי ותיק, אני אומר בצער שהמצב הזה יצר מצב של חוסר יכולת של חברי כנסת להתמודד מול הסוגיות שהם מטפלים בהן ואחראים עליהן.
מאיר שטרית: זה יצר מצב שהם הפכו להיות כלחם בידי הלוביסטים בכנסת, שבעצם מייצגים אינטרסים זרים ואינטרסים כלכליים של אנשים שהולכים איתם ומשלמים להם הרבה כסף בשביל זה.
מאיר שטרית: אם לחבר כנסת אין את המידע להתמודד מול הממשלה ובאים לוביסטים שלומדים את החומר ומשלמים להם הרבה כסף בשביל זה ויושבים חברי כנסת שלפעמים אין להם מושג ירוק על מה הם מצביעים בעד ונגד, גם זה קורה, ומשכנעים אותם לתמוך ב-א' או ב-ב', כי זה נכון וזה טוב ולחבר הכנסת אין דרך לבדוק את זה, מי שמשלם את המחיר זה הציבור והציבור משלם מחיר הרבה הרבה יותר יקר מאשר אם היו מעלים לחבר כנסת את השכר שלו או את תנאי העבודה שלו ונותנים לו כלים אמיתיים לבדיקת הנושאים שעומדים בפניו.
מאיר שטרית: אני חושב שזה יותר זול למדינת ישראל שלחברי הכנסת יהיו אמצעים אכן לבדוק מה שמביאים בפניהם.
מאיר שטרית: אילו היה צוות רציני לחבר כנסת של אנשי מקצוע שעובדים איתו בתחום שהוא פעיל בו, אם זה כלכלה, ועדת כספים, או כלכלה זה כלכלנים, או משפטנים, או אחרים, לא משנה, צוות רציני, כמו שמקובל אגב בחלק מהפרלמנטים בעולם, הוא בכלל לא היה צריך לדבר עם לוביסטים.
מאיר שטרית: יכול היה לשלוח את הלוביסטים לעוזרים שלו, שיבדקו את הטענות שלהם, אמנם אמת או לא אמת, או שהם מבלפים אותו.
מאיר שטרית: היום מי בודק?
מאיר שטרית: אני אומר בצער.
מאיר שטרית: אני משתתף בחלק מהישיבות, אני אמנם רק בוועדת המדע, לעתים רחוקות כשחוק שלי מגיע לאיזה ועדה או נושא שאני רוצה להעלות, אני הולך לוועדות אחרות לפעמים לשבת, לא הרבה פעמים, כי אני אוהב לעסוק רק בוועדה שאני חבר בה, אז כשאני משתתף בוועדות אחרות אני רואה איך אנשים מצביעים.
מאיר שטרית: ללוביסטים יש השפעה אדירה על חברי כנסת, הם מצביעים אנטי תזה נגד טובת הציבור, זה פשוט לא יאומן, כי מישהו קנה את אותם לוביסטים לשכנע את חברי הכנסת ולך תדע מה מוכרים.
מאיר שטרית: אני לא יודע מה מוכרים ומה קונים.
מאיר שטרית: בעיניי זה פסול, ואני מעדיף אלף מונים שהמדינה והכנסת יתנו לחבר הכנסת יותר אמצעים, יותר כלים לעבודה שלו, כדי שיעשה את עבודתו נאמנה, וכדי שהציבור שחבר הכנסת מייצג יקבל שירות.
מאיר שטרית: היום המצב הוא לא כזה.
מאיר שטרית: לכן אני אומר, למרות שהשכר הוא סוגיה צבעונית, היא זקוקה לדעתי לבדיקה ולתיקון, אני לא אטפל בה בוועדה הזאת, רק בגלל סיבה אחת, למה אני לא אטפל בה בוועדה הזאת?
מאיר שטרית: כי אם אני אטפל בשכר פה זה יהפוך להיות הדבר המרכזי שעליו יתעסקו כל העולם ואשתו, וכל יתר העניינים יהיו שוליים.
מאיר שטרית: לכן מראש אני אומר, בשכר אני לא אטפל.
מאיר שטרית: לא בשכר, לא בפנסיה.
מאיר שטרית: אני מבקש שהתקשורת תכתוב את זה; לא שכר, לא פנסיה, לא אתעסק עם זה בוועדה הזאת.
מאיר שטרית: לדעתי ועדת הכנסת צריכה להתעסק עם זה, וכמו שאני אומר, אני לא חושש לומר, שכר חברי הכנסת בהשוואה להרבה מגזרים אחרים במשק הוא יותר נמוך ובהשוואה לאנשים במעמדם או בתפקידם או אפילו יותר נמוכים מהם.
מאיר שטרית: אני בסוגיה הזאת לא אטפל, אבל אני מציע לוועדת הכנסת לבדוק את הסוגיה הזאת, זה תפקיד אחר, ובאמת לבדוק...
מאיר שטרית: הטעות שהכנסת עשתה במשך שנים היתה שהחוק קבע שחברי כנסת הם מדד שלפיו קובעים שכר.
מאיר שטרית: הם הפכו להיות כאילו הגורם שעל פיו מצמידים מנכ"לים, ראשי ערים וכולי וכולי.
מאיר שטרית: זו טעות.
מאיר שטרית: אני מעדיף שחברי הכנסת יהיו צמודים למדד אחר, לא הפוך, כי אז חברי הכנסת הופכים להיות המטרה.
מאיר שטרית: חבר כנסת צריך להיות צמוד אולי לגוף אחר, שיקבעו מה מעמד שווה למשהו ושחברי הכנסת יהיו צמודים למעמד הזה ולא הפוך.
מאיר שטרית: זה הכיוון שלדעתי הכנסת צריכה לטפל בו, לא בוועדה הזאת.
מאיר שטרית: אני מבקש להתמקד בנושאים אחרים לגמרי ואני רוצה לומר שהיום כינסתי את הישיבה לא כדי להתחיל בדיונים, אלא כדי לקבוע את סדרי עבודת הוועדה וכדי להגיד על מה אנחנו הולכים לדבר פה.
מאיר שטרית: ראשית, השאיפה שלי היא לקיים ישיבות אחת לשבוע.
מאיר שטרית: חברי הכנסת לא נמצאים פה, אבל נמצא פה חבר הכנסת זאב אלקין לפחות ואיתו אני יכול להתייעץ.
מאיר שטרית: ההתלבטות שלי האם לקיים אותן בימי כנסת או לקיים אותן בימים לא של הכנסת, יום ראשון או חמישי.
מאיר שטרית: אני אישית מוכן להקדיש לזה את הזמן הדרוש, לבוא גם בימים אחרים, לא של הכנסת, ולשבת כמה שצריך.
מאיר שטרית: לי אין בעיה להקדיש לזה זמן, ככל שהדבר הזה דרוש, כדי לטפל בזה.
מאיר שטרית: השאיפה שלי היא לסיים את הדיונים של הוועדה הזאת עד סוף דצמבר ולהגיש את ההמלצות של הוועדה לוועדת הכנסת.
מאיר שטרית: אגב, הוועדה הזאת איננה ועדה מחליטה, זה צוות לבדיקת תנאי עבודה של חברי הכנסת שההמלצות שלו תועברנה לוועדת הכנסת.
מאיר שטרית: תפקידה של ועדת הכנסת יהיה לדון בהמלצות הללו.
מאיר שטרית: אני מניח שגם יעבירו אותם לבדיקה או דיון אצל ועדת גרונאו ואז ועדת הכנסת תצטרך לקבל החלטות כי בסוף הדרך מי שאמור לקבל את ההחלטות זה ועדת הכנסת, לא ועדת גרונאו ולא הוועדה של מישהו אחר.
מאיר שטרית: אגב, לעניין הזה, שוב, היסטורית, אני התעקשתי על כך, כשהקימו את ועדת רוזן צבי, היתה אז הצעת חוק של אבי יחזקאל, שהחלטות שלהם תהיינה סופית והן יחייבו את הכנסת, אני התנגדתי לזה בכל תוקף ועיכבתי את הדיונים על זה בכנסת, לא אישרתי, לא הסכמתי בשום פנים ואופן שיעבירו את החוק הזה בכנסת.
מאיר שטרית: עמדתי על כך שמי שיחליט היא הכנסת, לא שום גוף חיצוני.
מאיר שטרית: כי אם גוף חיצוני, אני גם ארצה למנות ועדה של חברי כנסת שתקבע את השכר של ראשי הוועדות הציבוריות למיניהן, של בעלי תפקידים אחרים במשק.
מאיר שטרית: שחברי הכנסת יקבעו את שכרם, נראה איך הם ירגישו.
מאיר שטרית: ואולי גם של עיתונאים, אפשר לקבוע את השכר שלהם, נראה איך הם ירגישו.
מאיר שטרית: אני חושב שאם היינו מצמידים את העיתונאים לשכר חברי הכנסת, חלק מהם היו בוכים.
מאיר שטרית: יושב פה עיתונאי, הגון, לפחות בעיניי, ואני חושב שבעניין הזה הוועדה של הכנסת תצטרך לקבל החלטות.
מאיר שטרית: לא הוועדה הזאת, הוועדה הזאת היא ועדת בדיקה בעצם.
מאיר שטרית: אני הסכמתי להירתם לעניין הזה כי אני רואה, לצערי, אני רואה בצער את החשש של חברי כנסת להתעסק בנושאים האלה מחשש שמא יבולע להם על ידי העיתונות.
מאיר שטרית: אני חושב שהדבר הזה איננו נכון, החשש הזה לא במקומו ואיננו נכון ואני אומר לחברי הכנסת שעליהם להשתתף בדיונים.
מאיר שטרית: לפני כינוס הוועדה פנו אליי רבים מחברי הכנסת עם תלונות ומענות שונות.
מאיר שטרית: כל מי שפנה אליי בנושא מסוים, אני אזמין אותו להופיע בוועדה.